b'\n_START_ARTICLE_\nDe Schweiziske Br\xc3\xb8dre\n_START_PARAGRAPH_\nDe Schweiziske Br\xc3\xb8dre var anabaptister, en gruppe radikale evangeliske reformatorer, der oprindeligt var tilh\xc3\xa6ngere af Ulrich Zwingli i Z\xc3\xbcrich. I 1525 dannede bl.a. Felix Manz, Conrad Grebel og Georg Blaurock en ny gruppe, der forkastede barned\xc3\xa5b og pr\xc3\xa6dikede en sand kristendom. Da bev\xc3\xa6gelsen bredte sig til hele Schweiz, blev tilh\xc3\xa6ngerne kendt som De Schweiziske Br\xc3\xb8dre._NEWLINE_De Schweiziske Br\xc3\xb8dre mente ikke, at Zwinglis reformer gik hurtigt nok. Afvisningen af barned\xc3\xa5b adskilte De Schweiziske Br\xc3\xb8dre fra andre reformatorer. Br\xc3\xb8drene h\xc3\xa6vdede, at da Bibelen ikke n\xc3\xa6vner barned\xc3\xa5b, skulle den heller ikke praktiseres af kirken._NEWLINE_Dette synspunkt blev angrebet af Ulrich Zwingli. Det kom til en offentlig debat, hvorunder byr\xc3\xa5det bakkede op om Zwinglis holdning. De Schweiziske Br\xc3\xb8dre indledte, hvad der blev til den anabaptistiske bev\xc3\xa6gelse. Dket medf\xc3\xb8rte, at de blev forfulgt af b\xc3\xa5de de andre reformatorer og af den katolske kirke._NEWLINE_P\xc3\xa5 grund af forf\xc3\xb8lgelserne flyttede mange af disse anabaptister til de omkringliggende lande. De Schweiziske Br\xc3\xb8dre blev senere kendt som mennonitter efter en splittelse i bev\xc3\xa6gelsen i 1693. Mange af mennonitterne i Frankrig, det sydlige Tyskland, Holland og Nordamerika, samt de fleste amish-folk nedstammer fra De Schweiziske br\xc3\xb8dre._NEWLINE_Denne artikel er en overs\xc3\xa6ttelse af artiklen Swiss Brethren p\xc3\xa5 den engelske Wikipedia.'